Ҳаж ва умранинг фазилатлари

«Мухтасар ал-фиқҳ ал-исламий» китобидан иқтибос

[ الأوزبكي – Ўзбекча – Uzbek]

Муҳаммад ибн Иброҳим   
ат-Тувайжирий

🙠🙣

Мутаржим: Абу Абдуллоҳ Шоший

Муҳаррир: Абу Муҳаммад Али Бухорий

فضائل الحج والعمرة

مقالة مقتبسة من كتاب مختصر الفقه الإسلامي

[ الأوزبكي – Ўзбекча – Uzbek]

محمد بن إبراهيم التويجري

🙠🙣

ترجمة: أبو عبد الله الشاشي

مراجعة: أبو محمد علي البخاري

Ҳаж ва умранинг фазилатлари

* **Зулҳижжа ойининг ўн кунлигининг фазилати:**

Ибн Аббос разияллоҳу анҳумо Набий соллаллоҳу алайҳи ва салламдан ривоят қилди. У зот соллаллоҳу алайҳи ва саллам дедилар: «Ҳеч қайси кунда қилинган солиҳ амал ушбу ўн кунда қилинган солиҳ амалчалик Оллоҳга суюкли эмас». «Ё Расулуллоҳ, Оллоҳ йўлидаги жиҳод ҳамми?» — сўрашди саҳобалар. «Ҳа, Оллоҳ йўлидаги жиҳод ҳам! Фақат моли-ю жони билан жиҳодга чиқиб, бирор нарсаси билан қайтмаган киши (яъни, моли ҳам, жони ҳам ўша ерда қолиб, ўзи шаҳид бўлган киши) бундан мустасно», дедилар (Имом Бухорий ривояти)[[1]](#footnote-2).

* **Мабрур — мақбул ҳажнинг фазилати:**

1. Абу Ҳурайра разияллоҳу анҳудан ривоят қилинди, у деди: Набий соллаллоҳу алайҳи ва салламнинг шундай деганларини эшитдим: «Кимки ҳажда хотинлардан гап очмай (яъни, беҳаё гапларни гапирмай ва хотини билан яқинлик қилмай), гуноҳлардан сақланса, онадан қайта туғилгандек покланади» (Муттафақун алайҳ)[[2]](#footnote-3).

2. Абу Ҳурайра разияллоҳу анҳу ривоят қилиб деди: Пайғамбар соллаллоҳу алайҳи ва салламдан «Амалларнинг қайси бири энг афзал?» — деб сўрашганда, у зот соллаллоҳу алайҳи ва саллам: «Оллоҳу Расулига иймон келтириш», — дедилар. «Сўнгра қайси?» — дейилганда, «Оллоҳ йўлида жиҳод қилиш», — дедилар. «Сўнгра қайси?» — дейилганда, «Мабрур — қабул бўлган ҳаж», — дедилар. (Муттафақун алайҳ)[[3]](#footnote-4).

* **Аёллар қиладиган жиҳоднинг энг афзали:**

Ойша разияллоҳу анҳодан ривоят қилинди: «Эй Оллоҳнинг Расули, жиҳодни энг афзал амал деб биламиз, шундай экан, биз жиҳод қилмаймизми?», деди, шунда Пайғамбар соллаллоҳу алайҳи ва саллам: «Сиз (аёл)лар учун энг афзал жиҳод — мақбул ҳаждир», дедилар (Имом Бухорий ривояти)[[4]](#footnote-5).

* **Умранинг фазилати:**

Абу Ҳурайра разияллоҳу анҳу ривоят қиладиларки: Расулуллоҳ соллаллоҳу алайҳи ва саллам: «Умра кейинги умрагача гуноҳларга каффорат. Мақбул ҳажнинг мукофоти эса жаннатдан бошқа нарса эмас», дедилар (Муттафақун алайҳ)[[5]](#footnote-6).



1. Бухорий (969). [↑](#footnote-ref-2)
2. Муттафақун алайҳ: Бухорий (1521) ва Муслим (1350). Ҳадис Имом Бухорийнинг лафзи. [↑](#footnote-ref-3)
3. Муттафақун алайҳ: Бухорий (1519) ва Муслим (83). Ҳадис Имом Бухорийнинг лафзи. [↑](#footnote-ref-4)
4. Бухорий (1520). [↑](#footnote-ref-5)
5. Муттафақун алайҳ: Бухорий (1773) ва Муслим (1349). Ҳадис Имом Бухорийнинг лафзи. [↑](#footnote-ref-6)